 Taasoo Daraawiish cabsi iyo dhiillo weyn gelisey dhinac kalena uu ka leeyahay in kastoo aan ogaaney inaad col noo soo dumeysaan haddana hadday nabadda aad dooneysaa run kaa tahay doonyahaygii aad qafaalatay, raggeygii aad xirxirtay, xoolahaygii aad dhacday, iyo waxaad naga hayso oo dhan, dhaqso noogu soo celi, dadka aad nagu direysaan oo Talyaaniga, Xabashida iyo Soomaalidu ka mid yihiin naga daa, dabadeedna waxa dhacay jiriibban iyo muran iyo in waraaqo badan la is weydaarsado, hase ahaatee samaan iyo kalgacalo laguma kala helin, maxaa yeelay Ingiriisku wuxuu ahaa nin wax gaadaya oo shabaagi u taal, Daraawiishina waxay ahaayeen niman ugaaroobey oo fiig ah, sidaa daraaddeed ayaa hadalkii lagu heshiin waayey sida inoo iman doonta, waraaqahaas mid ka mid ah oo Sayidku Ingiriiska u diray iyadoo af Carabi laga soo tarjamey waa tan: 